CELEX: 32013R0432
Language: hr
Date: 2013-05-13 00:00:00
Title: Uredba Vijeća (EU) br. 432/2013 od 13. svibnja 2013. o izmjeni Uredbe (EU) br. 356/2010 o uvođenju određenih posebnih mjera ograničavanja usmjerenih protiv određenih fizičkih ili pravnih osoba, subjekata ili tijela, s obzirom na stanje u Somaliji

18/Sv. 15
            
            
               HR
            
            
               Službeni list Europske unije
            
            
               250
            
         32013R0432
   
               L 129/15
            
            
               SLUŽBENI LIST EUROPSKE UNIJE
            
         UREDBA VIJEĆA (EU) br. 432/2013
   od 13. svibnja 2013.
   o izmjeni Uredbe (EU) br. 356/2010 o uvođenju određenih posebnih mjera ograničavanja usmjerenih protiv određenih fizičkih ili pravnih osoba, subjekata ili tijela, s obzirom na stanje u Somaliji
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 215.,
   uzimajući u obzir odluku Vijeća 2010/231/ZVSP od 26. travnja 2010. o mjerama ograničavanja protiv Somalije (1),
   uzimajući u obzir zajednički prijedlog Visokog predstavnika Unije za vanjske poslove i sigurnosnu politiku te Europske komisije,
   budući da:
   
               (1)
            
            
               Uredbom Vijeća (EU) br. 356/2010 (2) uvode se određene posebne mjere ograničavanja usmjerene protiv određenih osoba, subjekata i tijela iz Priloga I. ovoj Uredbi, kako je utvrđeno u Rezoluciji Vijeća sigurnosti Ujedinjenih naroda 1844 (2008).
            
         
               (2)
            
            
               Dana 6. ožujka 2013. Vijeće sigurnosti Ujedinjenih naroda usvojilo je Rezoluciju 2093 (2013.) kojom se ažuriraju mjerila za uvrštenje na popis, a koju primjenjuje Odbor za sankcije Vijeća sigurnosti, osnovan na temelju Rezolucije 751 (1992.) o Somaliji.
            
         
               (3)
            
            
               Dana 25. travnja 2013. Vijeće je donijelo Odluku 2013/201/ZVSP (3), kojom se izmjenjuje Odluka 2010/231/ZVSP te ažurira uzimajući u obzir RVSUN 2093 (2013.).
            
         
               (4)
            
            
               Ova mjera ulazi u područje primjene Ugovora te je stoga potrebna regulatorna mjera na razini Unije radi njezine provedbe, posebno u pogledu osiguravanja njezine jedinstvene primjene od strane gospodarskih subjekata u svim državama članicama.
            
         
               (5)
            
            
               Uredbu (EU) br. 356/2010 stoga bi trebalo na odgovarajući način izmijeniti,
            
         DONIJELO JE OVU UREDBU:
   Članak 1.
   Članak 2. stavak 3. Uredbe (EU) br. 356/2010 zamjenjuje se sljedećim:
   
      „3.   Prilog I. obuhvaća fizičke ili pravne osobe, subjekte ili tijela koje je Vijeće sigurnosti ili Odbor za sankcije odredio kao one koji su:
      
                  (a)
               
               
                  uključeni u ili pružaju potporu radnjama koje ugrožavaju mir, sigurnost ili stabilnost Somalije, uključujući radnje koje ugrožavaju mirovni proces i proces pregovaranja u Somaliji, ili silom ugrožavaju Federalnu vladu Somalije ili misiju Afričke unije u Somaliji (AMISOM);
               
            
                  (b)
               
               
                  kršili embargo na oružje ili zabranu s time povezane pomoći ili ograničenja ponovne prodaje oružja i prijenosa, kako je određeno u stavku 34. RVSUN 2093 (2013.);
               
            
                  (c)
               
               
                  ometali dostavu humanitarne pomoći Somaliji, pristup ili dijeljenje humanitarne pomoći u Somaliji;
               
            
                  (d)
               
               
                  politički ili vojni vođe koji novače ili koriste djecu u oružanim sukobima u Somaliji, suprotno primjenljivom međunarodnom pravu;
               
            
                  (e)
               
               
                  odgovorni za kršenje primjenljivog međunarodnog prava u Somaliji, koje pretpostavlja oružane sukobe čija su meta civili, uključujući djecu i žene, ubijanje i sakaćenje, spolno i seksističko nasilje, napade na škole i bolnice te otmicu i prisilno raseljavanje.”
               
            
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 13. svibnja 2013.
      
         
            Za Vijeće
         
         
            Predsjednik
         
         E. GILMORE
      
   
   
      (1)  SL L 105, 27.4.2010., str. 17.
   
      (2)  SL L 105, 27.4.2010., str. 1.
   
      (3)  SL L 116, 26.4.2013., str. 10.